Os pantasmas u fantasmas (d'o griego φαντασμα, "aparición", a traviés d'o latín phantasma) u totons son, en a mitolochía popular de muitas culturas, espritos u almas desencarnatas que se manifiestan entre os vivos de manera perceptible (por eixemplo, prenendo una apariencia visible, producindo sonitos u olors u desplazando obchectos). A creyencia en pantasmas, testimoniata dende os primers textos escritos sumerios y echipcians, se troba estendillata en quantas versions. Estudios recients endican que muitos occidentals creyen en pantasmas y en a vida dimpués d'a muerte.